b'\n_START_ARTICLE_\nEvropska pe\xc5\xa1pot E-6\n_START_PARAGRAPH_\nEvropska pe\xc5\xa1pot E-6 je mednarodna pe\xc5\xa1pot, ki poteka prek razli\xc4\x8dnih evropskih de\xc5\xbeel od Laponske - Baltskega morja - Jadranskega morja do Egejskega morja ali podrobneje: od Kilpisj\xc3\xa4rvi (FIN) - Pirkanmaa \xe2\x80\x93 Turku \xe2\x80\x93 Grisslehamn \xe2\x80\x93 Stockholm \xe2\x80\x93 Malm\xc3\xb6 \xe2\x80\x93 Copenhagen \xe2\x80\x93 Flensburg \xe2\x80\x93 Kiel \xe2\x80\x93 L\xc3\xbcbeck \xe2\x80\x93 Lauenburg a.d. Elbe \xe2\x80\x93 Bodenteich \xe2\x80\x93 Braunschweig \xe2\x80\x93 Goslar \xe2\x80\x93 G\xc3\xb6ttingen \xe2\x80\x93 M\xc3\xbcnchberg \xe2\x80\x93 Marktredwitz (varianta: Cheb - N\xc3\xbdrsko \xe2\x80\x93 \xc5\xbdelezn\xc3\xa1 Ruda \xe2\x80\x93 Bayerisch Eisenstein) \xe2\x80\x93 Furth im Wald \xe2\x80\x93 Gr. Arber \xe2\x80\x93 Arbesbach \xe2\x80\x93 Melk a.d. Donau \xe2\x80\x93 Radeljski prelaz \xe2\x80\x93 Mozirje \xe2\x80\x93 Rijeka/Strunjan (Koper) \xe2\x80\x93 vo\xc5\xbenja \xe2\x80\x93 Igoumenitsa \xe2\x80\x93 Ioannina \xe2\x80\x93 Florina \xe2\x80\x93 Alexandroupolis (GR)._NEWLINE_Mednarodno popotni\xc5\xa1ko dejavnost v Sloveniji koordinira Komisija za evropske pe\xc5\xa1poti pri Planinski zvezi Slovenije, pokrovitelj te poti pa je Zavod za gozdove Republike Slovenije.\n_START_SECTION_\nZgodovina\n_START_PARAGRAPH_\nPobudnik evropskega popotni\xc5\xa1tva pri nas je bil gozdarski in\xc5\xbeenir Milan Ciglar, ki je idejno trasiral potek E6 proti jugu \xc4\x8dez ozemlje Slovenije. Ta del poti od Radeljskega prelaza do Strunjana se zato imenuje Ciglarjeva pot - od Drave do Jadrana in je po na\xc5\xa1em ozemlju dolga okoli 260\xc2\xa0km. Odprta je bila leta 1975 v Ma\xc5\xa1unu in je prvotno potekala preko Sne\xc5\xbenika na Hrva\xc5\xa1ko do Kastava pri Opatiji. Po razpadu Jugoslavije je bila pot leta 1997 spremenjena tako, da se kon\xc4\x8da v Strunjanu._NEWLINE_Z dokon\xc4\x8danjem celotne trase pe\xc5\xa1poti E-6 je po skoraj 3 tiso\xc4\x8dletjih ponovno za\xc5\xbeivela nekdanja Jantarska pot med Baltikom in Jadranom.'